da en da en fr da da da nl da da lb nl fi da da da da da en da en fr en fr da en da sv en uz nl da da nb da da en da da da en sv fr fi da da de da de en da de da da da da da da da da da da da zh da zh da zh da zh da zh da zh da en en en en da en da da sv da da fr en da de fr da de da da de nl da da da en da da da da da fr ceb en nl ceb fr de da da
Boligreportage: Blød hygge med støvede farver | ISABELLAS
Hvordan indretter man et nyere byggeri med helt stramme linjer, så der kommer til at føles blødt, varmt og rart at være? Det kan du se hjemme hos Louise Olrik, som har skabt en fin feminin stemning med støvede farver og bløde stoffer.
Louise Olrik har det meste af sit liv boet i klassiske herskabslejligheder med stuk, høje paneler og endnu højere til loftet. Indtil hun flyttede ind i en lejlighed i en nyere ejendom på Østerbro i København.
Arkitekturen er enkel og linjerne stramme, og det ville være nemt at indrette rummene minimalistisk og moderne. Men Louise er gået en anden vej. Med sig havde hun nemlig gamle franske spejle, kinesiske antikviteter og unikakrukker, som giver de enkle rammer modspil.
Mere boliginspiration: Klassisk villa med strejf af udland og glamour
4 tips til at stjæle stilen
Få din indretning til at hænge sammen ved at lade et par farver gå igen i alle rum på puder, kunst og andre detaljer.
Blød de stramme linjer i moderne byggeri op med bløde tekstiler og antikviteter.
Sæt ting sammen, der giver hinanden kontrast, såsom puder i feminine farver i en moderne, mørk sofa. Eller en gammel guldramme sammen med en stilren stol i klassisk design. Det fremhæver de enkelte ting og giver indretningen liv.
Vælg gerne støvede nuancer af varme farver, det har indbygget hyggestemning.
Smag også: Berlinere med vaniljecreme
Kom med indenfor i den hyggelige lejlighed:
Brug din vindueskarm til dekorativ opbevaring af bøger. Stil bøgerne i små stakke sammen med f.eks. vaser, figurer og en stor lampe.
Krukker er fantastiske, synes Louise, især når de er håndlavede, unikke og antikke. Louise har en stor samling, og en del af samlingen står på det antikke kinesiske sidebord, hun har fundet hos Nobelium. Billederne i brændte naturfarver er malet af Anne Brerót, Gallerie Rasmus.
Stue og soveværelse ligger i åben forlængelse af hinanden. De samme farver går igen i begge rum og binder dem sammen. For at give varme og blødhed til rummet har Louise brugt puder i velour og to sengetæpper. Puder og vægtæppe er fra Christina Lundsteen, og væglamperne er fra BestLite.
Louises enkle, lette basisindretning i grå, sort og hvid blev varmet op med en bred vifte af rosa nuancer og gule detaljer. Farverne giver en afslappet, feminin hyggestemning. Det antikke berbertæppe er fra Marokko.
Lejligheden har morgensol i køkkenet og eftermiddagssol på den lille altan. Kurvestolene er fra Ikea, og det grå-grønne jernbord er fra Beau Marché.
Hæng store spejle på en væg for at give en fornemmelse af ekstra lys og plads. Louises spejle er gamle.
altan boligens rum inspiration
Er din elregning også steget? Sådan sparer du på strømmen!
Sådan laver du syltede grønne tomater
Havekalender 2022: Isabellas' gøremål i haven — uge for uge
Er din elregning også steget? Sådan sparer du på strømmen!
Sådan fjerner du kalk fra din bruseniche
Vild med Nutella? Så nemt kan du lave din egen version!
Kontakt Køb abonnement Annoncør
Administrer samtykke Cookie- og privatlivspolitik